open-index/open-wikipedia-markdown huggingface dataset:
শালিক

**শালিক** পাখি **Sturnidae** (স্টার্নিডি) গোত্রের অন্তর্গত সকল পাখি। এরা ছোট ও মাঝারি আকারের বৃক্ষচর পাখি। স্টার্নিডি নামটি লাতিন *Sturnus* থেকে এসেছে যার অর্থ *শালিক*। অধিকাংশ বড় আকৃতির এশীয় শালিক প্রজাতি ময়না নামে পরিচিত। ইউরোপ, এশিয়া, আফ্রিকা, অস্ট্রেলিয়া এবং বিষুবীয় অঞ্চলের প্রশান্ত মহাসাগরীয় দ্বীপগুলোতে শালিক দেখা যায়। কয়েক প্রজাতির এশীয় ও ইউরোপীয় শালিক প্রজাতিকে উত্তর আমেরিকা, হাওয়াই ও নিউজিল্যান্ডে অবমুক্ত করা হয়েছে।

শালিক বেশ কয়েক ধরনের হয়। সাদা-কালো শালিককে ডাকা হয় গো-শালিক বা গোবরে-শালিক নামে। এদের ঠোঁটের রং গাঢ় কমলা-হলুদ এবং চোখের মণি হালকা হলুদ রঙের। অন্যদিকে ঝুঁটি-শালিকও সাদা-কালো রঙের হয় কিন্তু এর মাথায় একটি ঝুঁটি রয়েছে। গাঢ় বাদামি শালিককে বলা হয় ভাত শালিক। এদের ঠোঁট ও পা উজ্জ্বল হলুদ রঙের। এর বাইরেও রয়েছে গাঙশালিক, বামন-শালিক ইত্যাদি।

শালিকের স্বরতন্ত্রী বেশ জটিল হওয়ায় এদের ডাক বিচিত্র ও বিভিন্ন স্বরে ওঠানামা করে। এরা খুব সহজেই আশেপাশের আওয়াজ আর মানুষের কথা অনুকরণ করতে পারে। এরা মানুষের গলার স্বর শুনে নির্দিষ্ট কাউকে চিনতে সক্ষম এবং বর্তমানে এরা মানব ভাষা বিষয়ক গবেষণার বিষয়বস্তুতে পরিণত হয়েছে। গায়ক পাখি হিসেবেও শালিকের সুনাম রয়েছে, তবে কাঠ-শালিক সবচাইতে ভালো গাইতে পারে। প্রায় সব প্রজাতির শালিকই বিভিন্ন স্বরে ডাকতে পারে এবং অন্য শালিকের কণ্ঠ নকল করতে পারে।

সামাজিক পাখি হিসেবে শালিকের সুনাম রয়েছে। এরা দলবেঁধে ডাকে ও ঝগড়াঝাঁটিও করে।

বংশবিস্তার করার সময়, বেশিরভাগ প্রজাতি গর্তে বাসা বাঁধতে পছন্দ করে, যেমন গাছের ফাঁপা অংশে বা ভবনের ফাটলে। সাধারণত এরা নীল বা সাদা ডিম পাড়ে। শালিক সাধারণত ইংরেজি এপ্রিল মাস অথবা বাংলা বৈশাখ মাসে ডিম পাড়ে। সাধারণত শালিকের বাসা বাঁধতে সময় লাগে ৫-৭ দিন; তবে গো-শালিক ১০-১৫ দিন সময় নেয়। শালিক একবারে ৩-৭টি ডিম পাড়ে এবং ডিম ফুটতে বাচ্চা শালিক জন্ম নিতে সময় লাগে ১৫-২১ দিন। বাচ্চা শালিকগুলো সাধারণত ১৯-২৭ দিন সময় হয় উড়তে শেখার জন্য। শালিকের জীবনকাল ৫ থেকে ৭ বছর হয়ে থাকে কিছু কিছু ক্ষেত্রে নয় বছরও বাঁচে।

এই পাখিদের পা খুব শক্তিশালী, যা তাদেরকে সহজে মাটিতে হাঁটতে ও ডালে ভালোভাবে বসতে সাহায্য করে। তাই তাদের উড়ানও শক্তিশালী ও সোজাসুজি হয়, অর্থাৎ তারা সাধারণত বাতাসে ভেসে বা চক্কর না মেরে সরাসরি ও দ্রুত উড়ে যায়। এরা আবার খুবই সামাজিক (দলবদ্ধ), তাই বেশিরভাগ সময় দল বেঁধে থাকে, একা নয়।

তাদের প্রিয় বাসস্থান হলো খোলা জায়গা, যেমন মাঠ, তৃণভূমি বা অল্প গাছপালা-ঘেরা এলাকা। খাবারের দিক দিয়ে এরা পোকামাকড় ও ফল খায়। আবার কিছু প্রজাতি মানুষের বসতির কাছাকাছি থাকে এবং প্রায় সব ধরনের খাবার খায়, ফলে এরা কার্যত সর্বভুক (omnivores)। সামাজিক পাখি হিসেবে শালিকের খাদ্য তালিকায়  বেশ কিছু পরিচিত খাবার রয়েছে যেমন: সমাজের উচ্ছিষ্ট খাবার ভাত চাল তরিতরকারির উৎকৃষ্ট খাবার খায়, এছাড়াও শালিক বিভিন্ন পোকামাকড় খায়।

তাদের খাবার খোঁজার একটি বিশেষ কৌশল আছে। অনেক প্রজাতি গ্রাব (পোকামাকড়ের শূককীট বা লার্ভা) ধরতে একটি পদ্ধতি ব্যবহার করে যাকে বলে “ওপেন-বিল প্রোবিং”। এই কৌশলে পাখি প্রথমে তার বন্ধ ঠোঁট ফাটল বা গর্তে ঢুকিয়ে দেয়, তারপর হঠাৎ জোরে ঠোঁট খুলে দেয়। এর ফলে গর্তটা প্রশস্ত হয় এবং ভেতরে লুকিয়ে থাকা শিকার বেরিয়ে আসে। জার্মান ভাষায় এই আচরণকে বলা হয় “zirkeln” (উচ্চারণ: [ˈtsɪʁkl̩n])।

সকল ময়নাই শালিক পাখির অন্তর্গত, কিন্তু সকল শালিক ময়না  নয়।  

## তথ্যসূত্র

## বহিঃসংযোগ

* Starling videos  the Internet Bird Collection.
* A murmuration of starlings (ভিডিও)

*
বিষয়শ্রেণী:শালিক
দুর্গাপুর উপজেলা, রাজশাহী

**দুর্গাপুর** বাংলাদেশের রাজশাহী জেলার অন্তর্গত একটি উপজেলা। এই উপজেলা রাজশাহী জেলা হতে প্রায় ৩০ কিলোমিটার দুরত্বে উত্তর-পূর্ব দিকে অবস্থিত। দুর্গাপুর উপজেলা ৭টি ইউনিয়ন ও ১টি পৌরসভার সমন্বয়ে গঠিত, যার আয়তন ১৯৫.০৩ বর্গ কিমি।

## অবস্থান ও আয়তন
দুর্গাপুর উপজেলার উত্তরে বাগমারা উপজেলা ও মোহনপুর উপজেলা, দক্ষিণ ও পূর্বে পুঠিয়া উপজেলা, পশ্চিমে পবা উপজেলা।

## ইতিহাস
বর্তমান দুর্গাপুর উপজেলা মধ্যযুগীয় শাহী বাঙ্গালার রাজধানী গৌড় শহরের খুব কাছে অবস্থিত এবং ফলস্বরূপ বাঙ্গালার সুলতানী আমলের সাথে সংযুক্ত স্থানগুলি এখানেও রয়েছে। মোতাবেক ১৫০০ সালে, বর্তমান দুর্গাপুর উপজেলার অবস্থিত মারিয়া গ্রামে কিসমত মারিয়া মসজিদ নির্মিত হয়েছিল। দুর্গাপুর উপজেলার ৪৫৬টি মসজিদ এবং ১২৫টি ঈদগাহের মধ্যে অন্যান্য ঐতিহাসিক উদাহরণগুলির মধ্যে রয়েছে ১৬শ শতাব্দীর এক গম্বুজবিশিষ্ট রুইপাড়া জামে মসজিদ এবং পাঁচ গম্বুজবিশিষ্ট পাঁচুবাড়ি জামে মসজিদ। জয়গীরপাড়ার এই পাঁচুবাড়ি মসজিদটি মরহূম জনাব ভাদু প্রামাণিক সাহেব রহমতুল্লাহি আলাইহি নামে পরিচিত একজন রেশম ব্যবসায়ী দ্বারা কায়েম করা হয়েছিল এবং এর উত্তরে বিশাল আংরার বিল এবং দক্ষিণে মালচ নদী দ্বারা বেষ্টিত। হজরৎ কালাচাঁদ শাহ সাহেব রহমতুল্লাহি আলাইহি নামে মশহুর একজন সুফী অলি এই অঞ্চলে বসবাস করতেন এবং তাকে জয়নগর ইউনিয়নের হাটকানপাড়া বাজারে একটি মাজারে সমাহিত করা হয়েছে। উনিশ শতকে, কুষ্টিয়ার ধরদিয়ার থেকে হজরৎ শাহ সুফী কাজী রফীউদ্দীন ইবনে কফীলউদ্দীন চিশতী সাহেব রঃ (১৮৮২-১৯৯৬) নামে মশহুর একজন সুফী পীর দুর্গাপুরে আসেন যেখানে অনেক মুরীদান তাঁর কাছে বইয়াত প্রদান করেন। তাঁর মাজার ঝালুকায় অবস্থিত।

১৯০৯ সালে ব্রিটিশ রাজ আনুষ্ঠানিকভাবে দুর্গাপুরে একটি থানা কায়েম করে। ১৯৭১ সালের বাংলাদেশের মুক্তিযুদ্ধের সময়, দুর্গাপুর ও পবা থানার সীমান্তবর্তী কাবাসমূল গ্রামে বাঙ্গালী মোজাহেদানদের সাথে হানাদার বাহিনীর জঙ্গ সংঘটিত হয়। হানাদার বাহিনীর মেজর নিহত হন এবং এর প্রতিক্রিয়ায় হানাদাররা গগনবাড়িয়া ও পালসা গ্রামে ৪৪ জন গ্রামবাসীকে হত্যা করে। বাংলাদেশের রাষ্ট্রপতি হোসেন মোহম্মদ এরশাদের বিকেন্দ্রীকরণ কর্মসূচির অংশ হিসেবে ১৯৮৪ সালে দুর্গাপুর থানাকে উপজেলায় উন্নীত করা হয়।

## প্রশাসনিক এলাকা
#নওপাড়া ইউনিয়ন
#ঝালুকা ইউনিয়ন
#পানানগর ইউনিয়ন
#দেলুয়াবাড়ী ইউনিয়ন
#মাড়িয়া ইউনিয়ন
#কিসমত গণকৈড় ইউনিয়ন
#জয়নগর ইউনিয়ন

## রাজনীতি
দুর্গাপুর উপজেলা রাজশাহী-৫ (পুঠিয়া-দুর্গাপুর) আসনের একটি উপজেলা। এই আসনের বর্তমান সংসদ সদস্য এবং স্বাস্থ্য ও পরিবার কল্যাণ মন্ত্রণালয় সম্পর্কিত সংসদীয় স্থায়ী কমিটির সদস্য প্রফেসর ডা. মো. মনসুর রহমান ২০১৮ সালের নির্বাচনে তিনি নির্বাচিত হন।

## জনসংখ্যার উপাত্ত
২০১১ সালের আদম শুমারী অনুযায়ী জনসংখ্যা ১,৮৫,৮৪৫ জন, পুরুষ ৯৩,৫৫১ জন, মহিলা ৯২,২৯৪ জন। মোট ভোটার সংখ্যা ১,২৬,৯৪০ জন (পুরুষ ৬২,৯৬৯ জন এবং মহিলা ৬৩,৯৭১ জন)।

## শিক্ষা

## অর্থনীতি
দুর্গাপুর কৃষি প্রধান এলাকা । ধান,পান, আলু , গম,  ভুট্টা প্রধান ফসল। এছাড়াও মাছ চাষের জন্য সুপরিচিত এই উপজেলা।

## দর্শনীয় স্থান
* পাঁচুবাড়ী পাঁচ গম্বুজ মসজিদ
* ঝালুকা মাজার
* ঐতিহাসিক গণকবর
* কালাচাঁন্দ শাহের মাঝার শরীফ
* বাগমারা মসজিদ, মাড়িয়া
* দাওকান্দি বাজার ও বারানই নদী

## যোগাযোগ
০১৭৬৮৮৭৪৬৬৬
পুর প্রকৌশলী সাব্বির।

## আরও দেখুন
## তথ্যসূত্র

## বহিঃসংযোগ
* 

বিষয়শ্রেণী:রাজশাহী জেলার উপজেলা
বিষয়শ্রেণী:দুর্গাপুর উপজেলা, রাজশাহী
চারঘাট উপজেলা

**চারঘাট উপজেলা** বাংলাদেশের রাজশাহী জেলার অন্তর্গত একটি উপজেলা। রাজশাহী শহর থেকে এর দুরত্ব প্রায় ৩২ কিলোমিটার। এটি ১৯১৯ সালে থানা হিসেবে গঠিত হয় এবং ১৯৮৩ সালে  এটিকে উপজেলায় রুপান্তর করা হয়। একসময় কলকাতা বন্দর থেকে স্টিমার এই অঞ্চলের থানাঘাট, ঠাকুর বাড়ীর ঘাট, স্টিমার ঘাট ও বাবুলালের ঘাটে আসা যাওয়া করত।

## অবস্থান ও আয়তন
এই উপজেলার উত্তরে পবা উপজেলা ও পুঠিয়া উপজেলা ও দক্ষিণে বাঘা উপজেলা, পূর্বে নাটোর জেলার বাগাতিপাড়া উপজেলা ও বাঘা উপজেলা, পশ্চিমে পবা উপজেলা ও ভারতর পশ্চিমবঙ্গ। এর পাশে দিয়ে পদ্মা নদী প্রবাহিত হয়েছে।

## প্রশাসনিক এলাকা
thumb|চারঘাট উপজেলার মৌজা জিওকোড ম্যাপ

চারঘাট উপজেলা মোট ৬ টি ইউনিয়ন নিয়ে গঠিত। যথা-
* ইউসুফপুর ইউনিয়ন
* শলুয়া ইউনিয়ন
* সরদহ ইউনিয়ন
* নিমপাড়া ইউনিয়ন
* চারঘাট ইউনিয়ন
* ভায়ালক্ষীপুর ইউনিয়ন

## ইতিহাস

## জনসংখ্যার উপাত্ত
বাংলাদেশের জনশুমারি ও গৃহগণনা ২০২২ অনুযায়ী, চারঘাট উপজেলায় মোট জনসংখ্যা ২,২৪,৮৩৩ জন, যা রাজশাহী জেলার মোট জনসংখ্যার (২৩,৬১,৫৭২ জন) ৯.৫২ শতাংশ এবং বাংলাদেশের মোট জনসংখ্যার ০.১৩৬ শতাংশ।

চারঘাট উপজেলার জনসংখ্যার মধ্যে ১,১২,৯৭০ জন (৫০.২৪%) নারী এবং ১,১১,৮৬৩ জন (৪৯.৭৬%) পুরুষ। জনঘনত্ব প্রতি বর্গকিলোমিটারে ১,৩৬৬ জন, যা ২০১১ সালের তুলনায় বৃদ্ধি পেয়েছে (তখন ছিল ১,১০০ জন)।

## শিক্ষা
বাংলাদেশের জনশুমারি ও গৃহগণনা ২০২২ অনুযায়ী চারঘাট উপজেলায় সাক্ষরতার হার  ৭০.৯৯ শতাংশ ( ৭ বছরের উর্ধ্বে )। যেখানে রাজশাহী জেলায় সাক্ষরতার হার  ৭২.০১ শতাংশ এবং বাংলাদেশে সাক্ষরতার হার ৭৪.৬৬ শতাংশ।

চারঘাটে পুরুষের সাক্ষরতার হার ৭২.৭৪ শতাংশ এবং মহিলার সাক্ষরতার হার ৬৯.২৭ শতাংশ। 

উল্লেখ্য, ২০১১ সালে চারঘাট উপজেলায় শাক্ষরতার হার ছিল প্রায় ৬৪ শতাংশ যেখানে বালাদেশের সাক্ষরতার হার ছিল ৫৮.৭৭ শতাংশ।

## অর্থনীতি
এখানকার বেশিরভাগ লোকই চাষাবাদ এবং কৃষিনির্ভর ব্যবসার সাথে জড়িত। তবে কিছু এলাকার লোক ব্যাবসায়ী জেলে ও তাঁতী । উল্লেখযোগ্য বাণিজ্য হচ্ছে আম ব্যবসা।এখানে সরকারী ভাবে নন্দাখামার এলাকায় গোপালপুর চিনিকলের জন্য কাঁচামাল হিসেবে আখ চাষ করা হয়। এছাড়া অনেকে বিভিন্ন চাকরি করেন। 

বর্তমানে চারঘাট উপজেলার কৃষকরা  প্রায় বারো মাস বিভিন্ন ধরনের চাষাবাদ করে থাকেন। এখানকার মানুষেরা আখ চাষাবাদের পাশাপাশি বেশিরভাগ  ধান চাষাবাদ করে থাকেন। চারঘাট উপজেলা  পান এর খড়ের জন্য বেশি বিখ্যাত। কারণ এই উপজেলায় সর্ব প্রথম পানের খড়ের উৎপাদন শুরু হয়।

## দর্শনীয় স্থান

*স্লুইস গেট
*ঝিকরা গ্রামের হাজার বছরের প্রাচীন তেঁতুল বৃক্ষ
*পদ্মা নদী
*বড়াল নদী
*রাজশাহী ক্যাডেট কলেজ পার্ক ও পিকনিক স্পট
*টাইমপাস পার্ক
*বাংলাদেশ পুলিশ একাডেমী
*চারঘাট বয়স্ক বিনোদন কেন্দ্র
*মিয়াপুর হাফেজিয়া রহমানিয়া মাদ্রাসা
*চারঘাট উপজেলা মডেল মসজিদ
*শহীদ শিবলী স্বরনী 
* বাংলাদেশ গ্রাম থিয়েটার ,পদ্মা বড়াল থিয়েটার
* বালু মহল

## উল্লেখযোগ্য ব্যক্তি
* প্রভাষ লাহিড়ী – প্রাক্তন মন্ত্রী ও গণপরিষদ সদস্য
* মোহাম্মদ মকসেদ আলী- সাবেক সংসদ সদস্য। 
* এ,বি,এম নওরোজ - ব্রিগেডিয়ার জেনারেল
* নাজমুল হক সরকার – প্রাক্তন সংসদ সদস্য
* ডা. আলাউদ্দিন – প্রাক্তন মন্ত্রী ও সংসদ সদস্য
* নুরুন্নবী চাঁদ – প্রাক্তন মন্ত্রী ও সংসদ সদস্য
* মোহাম্মদ আজিজুর রহমান – প্রাক্তন মন্ত্রী ও সংসদ সদস্য
* মোহাম্মদ রায়হানুল হক – প্রাক্তন মন্ত্রী ও সংসদ সদস্য
* শাহরিয়ার আলম – রাজনীতিবিদ, সাবেক সংসদ সদস্য ও প্রতিমন্ত্রী (পররাষ্ট্র মন্ত্রণালয়)

## তথ্যসূত্র

## বহিঃসংযোগ
* 

বিষয়শ্রেণী:চারঘাট উপজেলা
বিষয়শ্রেণী:রাজশাহী জেলার উপজেলা
বাঘা উপজেলা

**বাঘা** বাংলাদেশের রাজশাহী জেলার অন্তর্গত একটি উপজেলা।

## অবস্থান ও আয়তন
এই উপজেলার উত্তরে চারঘাট উপজেলা ও নাটোর জেলার বাগাতিপাড়া উপজেলা, দক্ষিণে কুষ্টিয়া জেলার দৌলতপুর উপজেলা, পূর্বে নাটোর জেলার লালপুর উপজেলা ও বাগাতিপাড়া উপজেলা, পশ্চিমে ভারতের পশ্চিমবঙ্গ ও পদ্মা নদী।

## প্রশাসনিক এলাকা
thumb|বাঘা উপজেলার মৌজা জিওকোড ম্যাপ

পৌরসভা ২টি, ইউনিয়ন ৭টি, মৌজা  ৯৯টি, গ্রামের সংখ্যা ১২৬টি

এই উপজেলার ইউনিয়নগুলো হচ্ছে:
# বাজুবাঘা ইউনিয়ন
# গড়গড়ি ইউনিয়ন
# পাকুড়িয়া ইউনিয়ন
# মনিগ্রাম ইউনিয়ন
# বাউসা ইউনিয়ন
# আড়ানী ইউনিয়ন
# চকরাজাপুর ইউনিয়ন

এই উপজেলার পৌরসভাগুলো হচ্ছে:
# বাঘা পৌরসভা
# আড়ানী পৌরসভা

## ইতিহাস

## জনসংখ্যার উপাত্ত
জনসংখ্যা  -  ১৮৪১৮৩জন (২০১১ সনের আদম শুমারী অনুযায়ী)
* পুরুষ   ৯২০১০জন
* মহিলা  ৯২১৭৩জন

## শিক্ষা
এই উপজেলায় কলেজের সংখ্যা হলো ৯ টি। মাধ্যমিক বিদ্যালয়ের সংখ্যা হলো ৪৯টি। ভোকেশনালের সংখ্যা ৭টি। মাদ্রাসার সংখ্যা ৯টি। প্রাথমিক বিদ্যালয়ের সংখ্যা ৭টি। এই উপজেলায় একটি সরকারি কলেজ ও একটি সরকারি মাধ্যমিক বিদ্যালয় রয়েছে।

## অর্থনীতি
এই উপজেলায় তেমন কোন অর্থনৈতিক স্থাপনা নেই। তবে এই এলাকার মানুষ অনেক পরিশ্রমী । এই উপজেলায় অসখ্যা বাজার এবং ২ টি গরুর হাট রয়েছে। এই উপজেলায় ধান, পাট, গম ইত্যাদি প্রধান অর্থকরী ফসল। এছাড়াও কুমড়া, আলু, পটল, সরিষা প্রচুর পরিমাণে চাষ করা হয়। প্রধান ফল-ফলাদি হচ্ছে আম, কাঁঠাল, কলা, জাম, লিচু, পেয়ারা, পেঁপে ইত্যাদি। বিলুপ্ত বা বিলুপ্তপ্রায় ফসলাদি হচ্ছে কাউন, খেসারি, ছোলা আউশ ধান, অড়হর, মাষকলাই। এখানে প্রচুর হাঁস-মুরগি এবং খামার,গরু- ছাগলের খামার, মৎস্য খামার রয়েছে যা কিনা এই উপজেলার অর্থনীতিকে এগিয়ে নিতে ব্যাপক অবদান রেখেছে। ব্যবসা বাণিজ্য
পরিচালনায় এই উপজেলায় গড়ে উঠেছে অসংখ্য ছোট ও মাঝারি
আকারের ক্ষুদ্র শিল্প।

## উল্লেখযোগ্য ব্যক্তি
* শাহরিয়ার আলম - রাজনীতিবিদ, পররাষ্ট্র প্রতিমন্ত্রী।
* প্রভাসচন্দ্ৰ লাহিড়ী - বিপ্লবী, লেখক ও রাজনীতিবিদ।
* নাজমুল হক সরকার – আইনজীবী ও রাজনীতিবিদ।

## দর্শনীয় স্থান
* বাঘা শাহী মসজিদ
* বাঘা মাজার
* তেঁতুলিয়া বড় সাঁকো
* আড়ানী ক্ষ্যাপার আখড়া মন্দির
* দীঘা, স্বাধীন সাগর
* বাঘা জাদুঘর
* উৎসব পার্ক

## চিত্রশালা

বাঘা শাহী মসজিদ, রাজশাহী। .jpg|বাঘা শাহী মসজিদ, রাজশাহী
File:চকরাজাপুর ইউনিয়নের পার্শ্ববর্তী পদ্মা নদী.jpg|রাজশাহী জেলার বাঘা উপজেলার পার্শ্ববর্তী পদ্মা নদী।
File:পদ্মার মধ্যবর্তী বালুময় চর.jpg|বাঘা উপজেলার পদ্মা নদীর মধ্যবর্তী বালুময় চরে শুষ্ক মৌসুমে এক পড়ন্ত বিকাল।


## তথ্যসূত্র

## বহিঃসংযোগ
* 

বিষয়শ্রেণী:বাঘা উপজেলা
বিষয়শ্রেণী:রাজশাহী জেলার উপজেলা
বোয়ালিয়া থানা

**বোয়ালিয়া** বাংলাদেশের রাজশাহী জেলার একটি মেট্রোপলিটন থানা। এটি  রাজশাহী সিটি কর্পোরেশনের আওতাধীন।

## আয়তন

## প্রতিষ্ঠাকাল
১৯৮৭ খ্রিস্টাব্দে বোয়ালিয়া থানা প্রতিষ্ঠিত হয়।

## অবস্থান ও সীমানা

## প্রশাসনিক এলাকা
বোয়ালিয়া থানার আওতাধীন রাজশাহী সিটি কর্পোরেশনের এলাকাসমূহ হল:

## আরও দেখুন
* রাজশাহী সিটি কর্পোরেশন
* রাজশাহী জেলা

## তথ্যসূত্র

## বহিঃসংযোগ
* 

বিষয়শ্রেণী:রাজশাহী সিটি কর্পোরেশনের থানা
এশিয়ার ইতিহাস

[থাম্ব|200px|প্রাচীন [রেশম পথ এশিয়া জুড়ে ছড়িয়ে থাকা বিভিন্ন সভ্যতাকে সংযুক্ত করেছিল।]]
থাম্ব|200px|১২০০ খ্রিস্টপূর্বাব্দে এশিয়া, মঙ্গোল সাম্রাজ্যের উত্থানের অব্যবহিত পূর্বে
থাম্ব|200px|১৮৯২ সালে এশিয়ার মানচিত্র

**এশিয়ার ইতিহাস** মূলত ইউরেশিয়ার স্তেপ অঞ্চল দ্বারা সংযোজিত এশিয়ার প্রান্তস্থ কিছু উপকূলীয় এলাকা যেমন পূর্ব এশিয়া, দক্ষিণ এশিয়া, মধ্যপ্রাচ্য ইত্যাদির সমবেত বা যৌথ ইতিহাস।

বিশ্বের প্রাচীনতম তিনটি সভ্যতা **[[মেসোপটেমিয়া]]**, ভারত ও চীন সভ্যতা এশিয়ার সমুদ্র-উপকূলীয় সীমানাতে বড় কিছু নদীর অববাহিকাস্থিত উপত্যকা তথা নিম্নভূমিতে গড়ে উঠেছিল। নদীগুলির অববাহিকার মাটি ছিল উর্বর ও এখানে অনেক ফসল ফলত। সভ্যতা তিনটির মধ্যে অনেক মিল ছিল এবং এগুলি সম্ভবত একে অপরের সাথে প্রযুক্তি ও জ্ঞান লেনদেন করেছিল (যেমন *গণিত ও চাকা*)। তিনটি সভ্যতাই নিজস্ব লিখন পদ্ধতি উদ্ভাবন করে। এইসব নিম্নভূমিতে নগর, রাষ্ট্র ও সাম্রাজ্য গড়ে ওঠে।

এশিয়ার মধ্যভাগের স্তেপ অঞ্চলটিতে বহুযুগ ধরেই অশ্বারোহী যাযাবর জাতিরা বাস করে আসছে। কেন্দ্রীয় স্তেপ অঞ্চল থেকে তারা এশিয়ার সর্বত্র পৌঁছাতে পারত। এশিয়ার উত্তর অংশ, যা মূলত সাইবেরিয়ার সিংহভাগ গঠন করেছে, ঘন অরণ্য ও তুন্দ্রাভূমিতে আবৃত ছিল বলে স্তেপ অঞ্চলের যাযাবরেরা এখানে যেতে পারত না। ফলে সাইবেরিয়ার এই অঞ্চলগুলিতে জনবসতি খুবই কম ছিল।

এশিয়ার কেন্দ্রভাগ ও পরিসীমা অঞ্চলগুলি মরুভূমি ও পর্বত দ্বারা একে অপর থেকে বিচ্ছিন্ন। ককেসাস পর্বতমালা, হিমালয় পর্বতমালা, কারাকুম মরুভূমি ও গোবি মরুভূমির কারণে স্তেপের অশ্বারোহী জাতিরা অনেক কষ্ট স্বীকার করার পর এগুলি অতিক্রম করতে পারত। একবার অতিক্রম করার পর অবশ্য তারা উপকূলীয় জাতিগুলিকে সামরিকভাবে প্রায়ই পরাজিত করত। কিন্তু এসব অঞ্চলে উন্মুক্ত তৃণভূমির অভাব থাকার কারণে অশ্ববাহিনী পালন করে রাখা যেত না, ফলে যাযাবর জাতিগুলি স্থানীয় সমাজ-সংস্কৃতির সাথে শীঘ্রই মানিয়ে নিত।

দক্ষিণ এশিয়াতে সিন্ধু সভ্যতা খ্রিস্টপূর্ব ২য় সহস্রাব্দের মাঝামাঝি পর্যন্ত বিরাজ করেছিল। এরপর এখানে আর্য জাতির আগমন ঘটে। আর্যদের ধর্ম ধীরে ধীরে হিন্দু ধর্মে রূপ নেয়। মৌর্য রাজবংশ দক্ষিণ এশিয়াকে একত্রিত করে বিরাট সাম্রাজ্য প্রতিষ্ঠা করেছিল। ১২শ শতক থেকে এখানে মুসলমান শাসকদের আগমন ঘটে।

পূর্ব এশিয়াতে চীনা সংস্কৃতি আধিপত্য বিস্তার করেছিল। ১৭০০ খ্রিস্টপূর্বাব্দ থেকে ২০শ শতক পর্যন্ত বহু হাজার বছর ধরে ধারাবাহিকভাবে অনেকগুলি রাজবংশ চীন শাসন করে। উত্তর ও মধ্য এশিয়ার একটি জাতি, যাদের নাম মঙ্গোল জাতি, ১৩শ ও ১৪শ শতকে এশিয়ার সিংহভাগ জুড়ে তাদের সাম্রাজ্য স্থাপন করেছিল।

এশিয়ার বিপুর ঐশ্বর্যের নিয়ন্ত্রণের লক্ষ্যে একাধিক ইউরোপীয় জাতি বহু এশীয় দেশ ও অঞ্চল আক্রমণ করে ও এগুলিকে উপনিবেশে পরিণত করে। ২য় বিশ্বযুদ্ধের শেষে উপনিবেশগুলি স্বাধীনতা লাভ করতে শুরু করে। ১৯৪৭ সালে ভারত ও পাকিস্তার স্বাধীনতা লাভ করে। মধ্য এশীয় রাষ্ট্রগুলি রুশ সাম্রাজ্যের অংশ ছিল এবং এগুলি সাম্যবাদী সোভিয়েত ইউনিয়নের অংশে পরিণত হয়; এরা ১৯৯০-র দশকে এসে স্বাধীনতা লাভ করে। সোভিয়েতদের পাশাপাশি চীনেও বিশ শতকের মধ্যভাগে সাম্যবাদীরা ক্ষমতায় আসে। সাম্যবাদীরা কোরিয়া ও ভিয়েতনামে পশ্চিমা শক্তির বিরুদ্ধে লড়াই করে, ফলে ১৯৭৫ সালে একীভূত ভিয়েতনাম রাষ্ট্রের জন্ম হয়, কিন্তু কোরিয়া দুইভাগ হয়ে যায়।

দক্ষিণ-পশ্চিম এশিয়াতে ২০শ শতক জুড়ে অনেকগুলি সংঘাত ঘটে; ইসরায়েলের প্রতিষ্ঠা, ইসরায়েল-আরব যুদ্ধসমূহ, ইরান-ইরাক যুদ্ধ, পারস্য উপসাগরীয় যুদ্ধ, ইত্যাদি।

## তথ্যসূত্র

## আরও দেখুন


বিষয়শ্রেণী:পৃথিবীর ইতিহাস
নিউজিল্যান্ডের ইতিহাস

প্রায় ৭০০ বছর আগে পলিনেশীয় বিভিন্ন জাতি নিউজিল্যান্ড আবিষ্কার করে ও এখানে বসতি স্থাপন করে। এরা ধীরে ধীরে একটি স্বতন্ত্র মাওরি সংস্কৃতি গড়ে তোলে। ১৬৪২ সালে প্রথম ইউরোপীয় অভিযাত্রী, ওলন্দাজ আবেল তাসমান, নিউজিল্যান্ডে নোঙর ফেলেন।  ব্রিটিশ অনুসন্ধানকারী জেমস কুক, যিনি তাঁর তিনটি ভ্রমণের প্রথম দিকে ১৭৬৯ সালের অক্টোবরে নিউজিল্যান্ডে পৌঁছেছিলেন, তিনিই প্রথম ইউরোপীয় ছিলেন যিনি নিউজিল্যান্ডকে পরিদর্শন ও মানচিত্র করেছিলেন।  ১৮শ শতকের শেষ দিক থেকে অভিযাত্রী, নাবিক, মিশনারি, ও বণিকেরা নিয়মিত এখানে আসতে থাকে। ১৮৪০ সালে ব্রিটিশ সাম্রাজ্য ও নিউজিল্যান্ডের মাওরি গোত্রগুলি চুক্তি স্বাক্ষর করে এবং এর ফলে নিউজিল্যান্ড ব্রিটিশ সাম্রাজ্যের অধীনে আসে। মাওরিদেরকে ব্রিটিশ নাগরিকদের সমান মর্যাদা দেওয়া হয়। এসময় নিউজিল্যান্ডে ব্যাপকভাবে ইউরোপীয় বসতি স্থাপন শুরু হয়। ইউরোপীয় অর্থনৈতিক ও বিচার ব্যবস্থা আরোপের ফলে মাওরিরা তাদের বেশিরভাগ জমিজমা ইউরোপীয়দের কাছে হারিয়ে দরিদ্র হয়ে পড়ে।

১৯৩০-এর দশকে নিউজিল্যান্ডকে একটি কল্যাণমুখী রাষ্ট্র হিসেবে গড়ে তোলা হতে থাকে। অর্থনীতিতে সরকারের হস্তক্ষেপ বাড়ানো হয়। একই সময়ে মাওরিদের মধ্যে এক ধরনের সাংস্কৃতিক বিপ্লব বা রনেসাঁ ঘটে। মাওরিরা বিরাট সংখ্যায় শহরে বসতি স্থাপন করা শুরু করে এবং নিজেদের অধিকার আদায়ের লক্ষ্যে আন্দোলন শুরু করে।

১৯৮০-এর দশকে অর্থনীতিতে সরকারী হস্তক্ষেপ হ্রাস করা হয় এবং অনেক উদারপন্থী নীতি বাস্তবায়ন করা হয়। বৈদেশিক সম্পর্কের ব্যাপারে অতীতে নিউজিল্যান্ড যুক্তরাজ্য ও যুক্তরাষ্ট্রের অনুসারী ছিল, তবে বর্তমানে এ ব্যাপারে দেশটি অনেক স্বাধীন।

## তথ্যসূত্র

বিষয়শ্রেণী:নিউজিল্যান্ডের ইতিহাস
নারায়ণগঞ্জ সদর উপজেলা

**নারায়ণগঞ্জ সদর উপজেলা** বাংলাদেশের নারায়ণগঞ্জ জেলার অন্তর্গত একটি উপজেলা। নারায়ণগঞ্জ দেশের বৃহত্তম নদীবন্দর ও গুরুত্বপূর্ণ ব্যবসা-বাণিজ্য কেন্দ্র হিসেবে পরিচিত।

## অবস্থান ও আয়তন
নারায়ণগঞ্জ সদর উপজেলা রাজধানী ঢাকা থেকে মাত্র ১৬ কি.মি. দূরে দক্ষিণ-পূর্বে ঢাকা শহরের উপকন্ঠে  অবস্থিত। উত্তরে ঢাকার ডেমরা থানা, দক্ষিণে মুন্সীগঞ্জ সদর উপজেলা ও মুন্সীগঞ্জ জেলার টংগিবাড়ী উপজেলা, পূর্বে বন্দর উপজেলা ও সোনারগাঁও উপজেলা, পশ্চিমে ঢাকা জেলার কেরানীগঞ্জ উপজেলা ও মুন্সীগঞ্জ জেলার সিরাজদিখান উপজেলা। পশ্চিম সীমানার কিছু অঞ্চল দিয়ে বুড়িগঙ্গা নদী এবং দক্ষিণ পশ্চিম অঞ্চলে ধলেশ্বরী নদী প্রবাহিত হচ্ছে।

## প্রশাসনিক এলাকা
নারায়ণগঞ্জ সদর উপজেলার আয়তন ১০০.৭৪ বর্গ কি.মি.। নারায়ণগঞ্জ, ০১ টি ‍সিটি কর্পোরেশন (আংশিক), ০৭ টি ইউনিয়ন, ০৩ টি থানা, ১৭৮ টি মৌজা, ৩০৫ টি গ্রাম নিয়ে গঠিত। নারায়ণগঞ্জ সদর, ফতুল্লা ও সিদ্ধিরগঞ্জ এই তিনটি পুলিশ স্টেশন নিয়ে নারায়ণগঞ্জ সদর উপজেলা গঠিত।

৫টি ইউনিয়ন নিয়ে উপজেলা এলাকা গঠিত। আয়তন ৮,৫৪০ একর।

## ইতিহাস
১৮৮২ সালে নারায়ণগঞ্জকে মহকুমা ঘোষিত হয়, যা ১৯৮৪ সালে নারায়ণগঞ্জ সদর উপজেলাকে নিয়ে জেলায় উন্নীত হয়। ২০১১ সালের ৫ই মে নারায়ণগঞ্জ সদরকে সিটি কর্পোরেশন করা হয়।
## ইউনিয়ন সমূহ

# আলীরটেক ইউনিয়ন
# কুতুবপুর ইউনিয়ন
# বক্তাবলী ইউনিয়ন
# ফতুল্লা ইউনিয়ন
# কাশীপুর ইউনিয়ন
# গোগনগর ইউনিয়ন
# এনায়েতনগর ইউনিয়ন

## জনসংখ্যার উপাত্ত

বাংলাদেশ পরিসংখ্যান ব্যুরো এর ২০১১ সালের অদমশুমারি অনুযায়ী নারায়ণগঞ্জ সদর উপজেলার জনসংখ্যা ১৩,২৩,৬০০ জন। এদের মাঝে পুরুষ ৬,৯০,৬৪১ জন এবং মহিলা ৬,৩২,৯৫৯ জন।

## শিক্ষা
নারায়ণগঞ্জ সদরে শিক্ষার হার ৬২.৭%। সরকারী প্রাথমিক বিদ্যালয় ১০৪ টি, রেজিস্টার্ড প্রাথমিক বিদ্যালয় ১৩ টি, কমিউনিটি প্রাথমিক বিদ্যালয় ১ টি, মাধ্যমিক বিদ্যালয় এমপিও ভূক্ত ৪১ টি, মাধ্যমিক/ কিন্ডার গার্ডেন এমপিও বিহীন ৫১ টি, দাখিল মাদ্রাসা ৮ টি, আলিম মাদ্রাসা ০৯ টি, ফাজিল মাদ্রাসা ০৩ টি, কামিল মাদ্রাসা ০১ টি, এমপিও ভূক্ত কলেজ ১১ টি এবং এমপিও বিহীন কলেজ ০২ টি এখানে অবস্থিত।

নারায়ণগঞ্জ সদরে ১৮৮৫ সালে নারায়ণগঞ্জ হাই স্কুল, ১৯০৬ সালে নারায়ণগঞ্জ বার একাডেমী এবং ১৯৩৭ সালে সরকারী তোলারাম (বিশ্ব:) কলেজ প্রতিষ্ঠিত হয়।

## অর্থনীতি

নিট গার্মেন্টস ও হোসিয়ারী শিল্পের জন্য সুপরিচিত। নিটওয়্যার রপ্তানীকারকদের সংগঠন "বিকেএমইএ" ও বাংলাদেশের প্রাচীন সুতার বাজার এবং সুতা ব্যবসায়ীদের সংগঠন "বাংলাদেশ ইয়ার্ন মার্চেন্টস এসোসিয়েশন" ও হোসিয়ারী শিল্প উদ্যোক্তাদের প্রধান কার্যালয় "হোসিয়ারী সমিতি", পাট ব্যবসায়ী ও রপ্তানীকারকদের সংগঠন বাংলাদেশ জুট এসোসিয়েশন বা "বিজেএ" এর প্রধান কার্যালয় নারায়ণগঞ্জ সদরে অবস্থিত। তাছাড়া রঙ ও কেমিক্যাল ব্যবসা এখানে অনেক পুরনো।
এছাড়া নারায়ণগঞ্জ সদরের নিতাইগঞ্জের গম, আটা ও ময়দা পাইকারী বাজার অর্থনীতিতে উল্লেখযোগ্য অবদান রাখছে। নারায়ণগঞ্জ কে প্রাচ্যের ডান্ডি খ্যাত সুনামের পিছনে এই জায়গার অবদান রয়েছে।

## স্থাপনাসমূহ
* ১. খান সাহেব ওসমান আলী স্টেডিয়াম
* ২. নারায়ণগঞ্জ নগর পার্ক
* ৩. আশরাফিয়া জামে মসজিদ

## আরও দেখুন
* নারায়ণগঞ্জ জেলা
* ঢাকা বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:নারায়ণগঞ্জ সদর উপজেলা
বিষয়শ্রেণী:নারায়ণগঞ্জ জেলার উপজেলা
রূপগঞ্জ উপজেলা

**রূপগঞ্জ উপজেলা** বাংলাদেশের ঢাকা বিভাগের নারায়ণগঞ্জ জেলার অন্তর্গত একটি উপজেলা।

## অবস্থান ও আয়তন
রূপগঞ্জ উপজেলার অবস্থান । রাজধানী ঢাকার পূর্ব সীমানায় শীতলক্ষ্যার নদীর তীরে গড়ে উঠা জনপদ নারায়ণগঞ্জ জেলার রূপগঞ্জ উপজেলা। ভৌগোলিক ভাবে এ উপজেলার উত্তরে গাজীপুর জেলার কালীগঞ্জ উপজেলা ও নরসিংদী জেলার পলাশ উপজেলা, দক্ষিণে সোনারগাঁও উপজেলা, পূর্বে আড়াইহাজার উপজেলা ও নরসিংদী সদর উপজেলা, পশ্চিমে ঢাকার ডেমরা থানা, খিলগাঁও থানা, বাড্ডা থানা ও খিলক্ষেত থানা। আয়তন প্রায় ১৭৬ বর্গকিলোমিটার বা ৬৮.০২ বর্গমাইল।

## ইতিহাস
**রূপগঞ্জ** নামের সঠিক ইতিহাস পাওয়া যায় না। অনুসন্ধানে ভিন্নি ভিন্ন মত পাওয়া গেছে। কথিত আছে রূপবাবু নামে এ এলাকায় একজন প্রভাবশালী তালুকদার ছিলেন যার নামানুসারে রূপগঞ্জের নামকরণ করা হয়েছে।

## এলাকা সংক্রান্ত তথ্য

## প্রশাসনিক এলাকাসমূহ
thumb|রূপগঞ্জ উপজেলার মৌজা জিওকোড ম্যাপ

#ভোলাব ইউনিয়ন
#মুড়াপাড়া ইউনিয়ন
#ভুলতা ইউনিয়ন
#গোলাকান্দাইল ইউনিয়ন
#দাউদপুর ইউনিয়ন
#রূপগঞ্জ ইউনিয়ন
#কায়েতপাড়া ইউনিয়ন
# কাঞ্চন পৌরসভা
# তারাব পৌরসভা

## উপজেলার দর্শনীয় স্থান
#রাসেল পার্ক রূপগঞ্জ
#জিন্দা পার্ক
#মুড়াপাড়া রাজবাড়ি
#চারিতালুক, পাল বাড়ী
# সুবর্ণগ্রাম
# পন্ড গার্ডেন কুদ্দুস পার্ক
# লা-রিভারিয়া রিসোর্ট
# শীতলক্ষ্যা ওয়াটারফ্রন্ট রিসোর্ট
# Water Kingdom Park

## জনসংখ্যা বিষয়ক তথ্য

## যোগাযোগ

## শিক্ষা

## আরও দেখুন
* নারায়ণগঞ্জ জেলা
* ঢাকা বিভাগ
* বাংলাদেশের উপজেলাসমূহ

## তথ্যসূত্র

## বহিঃসংযোগ
* 

বিষয়শ্রেণী:রূপগঞ্জ উপজেলা
বিষয়শ্রেণী:নারায়ণগঞ্জ জেলার উপজেলা
এস্তোনিয়ার ইতিহাস

## প্রাচীন পর্ব
থাম্ব|কুন্ডা সংস্কৃতি দ্বারা নির্মিত সরঞ্জাম, এস্তোনীয় ইতিহাস যাদুঘর, ৪০০০-৫০০০ খ্রীঃ পূর্বের
থাম্ব|কম্ব সিরামিকস সামগ্রী, ৪০০০-৫০০০ খ্রীঃ পূর্বের
এস্তোনীয়রা ইউরোপের সবচেয়ে প্রাচীন জাতিগুলির একটি। এরা প্রায় ৫ হাজার বছর ধরে বাল্টিক সাগরের তীরে বসবাস করে আসছে। ১৩শ শতক পর্যন্ত এস্তোনীয়রা একটি স্বাধীন জাতি ছিল। এরপর ক্রমান্বয়ে ডেনমার্ক, জার্মানি, পোল্যান্ড, সুইডেন এবং সবশেষে রাশিয়া দেশটি দখল করে। ১৭২১ সালে সুইডেনের সাথে উসিকাউপুংকি শান্তিচুক্তির মাধ্যমে এস্তোনিয়া রাশিয়ার অধীনে আসে।

## প্রথম স্বাধীনতা
প্রথম বিশ্বযুদ্ধের রুশ সাম্রাজ্যের পতন হলে এস্তোনিয়া ১৯১৮ সালের নভেম্বর মাসে নিজেকে স্বাধীন ঘোষণা করে। তার্তুর শান্তিচুক্তিতে রাশিয়া এস্তোনিয়ার স্বাধীনতার স্বীকৃতি দেয়।

১৯২০ সালের এস্তোনিয়ার প্রথম সংবিধান গৃহীত হয় এবং এখানে একটি সংসদীয় সরকার ব্যবস্থা প্রতিষ্ঠা করা হয়। এস্তোনিয়া আরও প্রায় ২২ বছর স্বাধীন ছিল। স্বাধীন এস্তোনিয়াতে সব ধর্ম ও সংস্কৃতির লোকদের সমান মর্যাদা ছিল।

## সোভিয়েত পর্ব
দ্বিতীয় বিশ্বযুদ্ধের আগে এস্তোনিয়া নিরপেক্ষতার নীতি অবলম্বন করেছিল। কিন্তু ১৯৩৯ সালের মলতফ-রিবেনট্রপ চুক্তির প্রেক্ষিতে সোভিয়েত ইউনিয়ন বলপূর্বক এস্তোনিয়া দখলে নিয়ে নেয়। এই চুক্তিতে নাৎসি বাহিনী এস্তোনিয়া, লাতভিয়া ও লিথুয়ানিয়াকে সোভিয়েত ইউনিয়নকে দিয়ে দেয় এবং প্রতিদানে পোল্যান্ডের বেশির ভাগ অংশ নিজের দখলে আনে। ১৯৪০ সালে সোভিয়েত ইউনিয়ন এস্তোনিয়াকে নিজের একটি অংশ হিসেবে ঘোষণা দেয় এবং এর নামকরণ করা হয় এস্তোনীয় সোভিয়েত সমাজতান্ত্রিক প্রজাতন্ত্র। প্রসঙ্গত উল্লেখ্য, তৎকালীন বিশ্বের অপর পরাশক্তি মার্কিন যুক্তরাষ্ট্র কখনোই এস্তোনিয়া, লাতভিয়া বা লিথুয়ানিয়ার উপর সোভিয়েত সার্বভৌমত্বের স্বীকৃতি দেয়নি।

২য় বিশ্বযুদ্ধের সময় এস্তোনিয়ার প্রায় ১ লক্ষ ৮০ হাজার অধিবাসী বা প্রায় ১৭% লোক মারা যায়। নাৎসিরা বহু ইহুদী এস্তোনীয়কে (মোট ইহুদী এস্তোনীয়-র প্রায় এক-চতুর্থাংশ) হত্যা করে।

## পুনরায় স্বাধীনতা লাভ
থাম্ব
১৯৮০-র দশকের শেষের দিকে মিখাইল গর্বাচফের অধীনে মতপ্রকাশের স্বাধীনতার উপর কড়াকড়ি শিথিল হলে এস্তোনীয়রা স্বাধীকারের উপর সোচ্চার হয়ে ওঠে। ১৯৮৮ সাল নাগাদ হাজার হাজার লোক পূর্বতন জাতীয় গানগুলি গাওয়া শুরু করে। এটি ছিল এস্তোনিয়ার "সঙ্গীত বিপ্লব"।

১৯৮৮ সালের এস্তোনিয়ার সুপ্রীম কোর্ট সার্বভৌমত্বের বিবৃতি পাস করেন। ১৯৯০ সালে এস্তোনিয়া প্রজাতন্ত্র নামটি পুনরায় বহাল করা হয় এবং ১৯৯১ সালের সোভিয়েত ক্যু-র পর এস্তোনিয়া পূর্ণ স্বাধীনতা ঘোষণা করে। ১৯৯১ সালে সোভিয়েত সুপ্রীম কোর্ট স্বাধীন এস্তোনিয়াকে স্বীকৃতি দেয়। কোন রক্ত না ঝরিয়েই এস্তোনিয়া স্বাধীনতা লাভ করে।

১৯৯১ সালের ১৭ই সেপ্টেম্বর এস্তোনিয়া জাতিসংঘের সদস্য হয়। এছাড়াও এটি IAEA, ICAO, UNCTAD, WHO, WIPO, UNESCO, ILO, IMF, WB/EBRD এবং OSCE-র সদস্য।

তিন বছর আলোচনার পর ১৯৯৪ সালের ৩১শে আগস্ট রুশ ফেডারেশনের সামরিক বাহিনী এস্তোনিয়া থেকে নিজেদের প্রত্যাহার করে নেয়।

## স্বাধীনতা-উত্তর পর্ব
ভ্যাটিকান সিটির ইতিহাস

থাম্ব|ভ্যাটিকান শহরের ইতিহাস সম্পর্কে একটি বই
ভ্যাটিকান সিটির ইতিহাসের সূচনা হয় চতুর্থ শতাব্দীতে যদিও তখন এর কোন চিহ্নিত সীমান্ত ছিলনা। ধর্মনিরপেক্ষ শাসনব্যবস্থার ব্যানারে পোপরা ইতালীয় উপদ্বীপ, রোম এবং এর আশেপাশের অঞ্চল প্রায় ১০০০ বছর ধরে শাসন করেছিল। ঊনবিংশ শতাব্দীর মধ্যভাগ পর্যন্ত পোপতান্ত্রিক সম্রাজ্য ইতালির কেন্দ্রীয় একটি বিশাল অঞ্চলে প্রতিষ্ঠিত ছিল। ১৮৬০ সালে ভিক্টর ইমানুয়েলের সেনাদল রোম এবং এর সাথে লাগোয়া কিছু অঞ্চল ছাড়া সমগ্র ইতালি অধিকার করে নেয় এবং এতেই বিস্তৃত পোপতান্ত্রিক সাম্রাজ্যের পতন হয়।

## পোপতান্ত্রিক সাম্রাজ্যের পতন

## আরও দেখুন

বিষয়শ্রেণী:ইউরোপের ইতিহাস
সার্বিয়ার ইতিহাস

thumb|right|200px|৮৫০ খিষ্ট্রাব্দে সার্বিয়া রাজবংশ
সার্বিয়ার প্রথম রাজ্য, যা রাস্কা পরিচিত, ৯ম শতকে ভাস্তিমিরভিচ রাজবংশ কর্তৃক প্রতিষ্ঠিত হয়। পরে এটি নিমানজিচ রাজবংশের অধীনে সার্বীয় রাজতন্ত্র ও সাম্রাজ্যে প্রসারিত হয়। আধুনিক যুগে বিভিন্ন সময়ে সার্বিয়া বিভিন্ন নামে পরিচিত ছিল, যার তালিকা নিম্নে প্রদত্ত হলো
* স্বায়ত্বশাসিত রাজ্য (১৮১৭-১৮৭৮), 
* স্বাধীন রাজ্য (১৮৭৮-১৯১৮), 
* সার্ব, ক্রোট, ও স্লোভেন দের রাজ্যের অংশ (১৯১৮-১৯৪১) (১৯২৯ হতে ইয়ূগোস্লাভ রাজ্য নামে পরিচিত), 
* নাৎসি অধিকৃত রাষ্ট্র (১৯৪১-১৯৪৪), 
* ইয়ুগোস্লাভ যুক্তরাষ্ট্রের অধীনস্থ সমাজবাদী প্রজাতন্ত্র (১৯৪৫-১৯৯২), 
* গণতন্ত্রী ইয়ুগোস্লাভ যুক্তরাষ্ট্রের অধীনস্থ একটি প্রজাতন্ত্র, (১৯৯২-২০০৩), 
* সার্বিয়া ও মন্টেনেগ্রোর অংশ (২০০৩-২০০৬) এবং 
* সবশেষে সার্বীয় প্রজাতন্ত্র (২০০৬ এর জুন ৫ এ ঘোষিত)।

## আরও দেখুন

বিষয়শ্রেণী:ইউরোপের ইতিহাস
বিষয়শ্রেণী:সার্বিয়ার ইতিহাস
অ্যান্টিগুয়া এবং বার্বুডার ইতিহাস

থাম্ব|১৮১৮ সালে একজন আরাওয়াক মহিলার চিত্রণ যারা খ্রীঃ পূর্ব ১২০০ সাল সময়কালে ঐ অঞ্চলে বাস করতো
**অ্যান্টিগুয়া এবং বার্বুডার ইতিহাস** সিবোনি ("প্রস্তর মানব") জাতির লোকেরা প্রথম অ্যান্টিগুয়াতে বসতি স্থাপন করেছিল এবং তারা এখানে প্রায় ২৪০০ খ্রিস্টপূর্বাব্দ পর্যন্ত ছিল। এরপর দক্ষিণ আমেরিকার বর্তমান ভেনেজুয়েলা অঞ্চল থেকে আরাওয়াক জাতির লোকেরা ক্ষুদ্রতর অ্যান্টিল দ্বীপপুঞ্জ বেয়ে অভিবাসন শুরু করে এবং সিবোনিদেরকে সরিয়ে অ্যান্টিগুয়াতে বসবাস করা শুরু করে। এরপর যুদ্ধবাজ কারিব জাতির লোকেরা আরাওয়াকদেরকে পার্শ্ববর্তী দ্বীপগুলি থেকে উচ্ছেদ করলেও অ্যান্টিগুয়া বা বার্বুডাতে পা রাখেনি।

১৪৯৩ সালে ক্রিস্টোফার কলাম্বাস দ্বীপগুলিতে পদার্পণ করেন। তিনি বৃহত্তর দ্বীপটির নাম দেন "সান্তা মারিয়া দে লা আন্তিগা"। ১৬৩২ সালে ব্রিটিশরা দ্বীপগুলিকে উপনিবেশে পরিণত করে। ১৬৭৪ সালে স্যার ক্রিস্টোফার কডরিংটন অ্যান্টিগুয়ার প্রথম বড় আকারের চিনির খামার প্রতিষ্ঠা করেন। তিনি ব্যবসার প্রয়োজনে বার্বুডা দ্বীপটিও লিজ নেন। আজও বার্বুডার একমাত্র শহরটি কর্ডিংটনের নামে নামাঙ্কিত। কর্ডিংটন এবং অন্যান্যরা আফ্রিকার পশ্চিম উপকূল থেকে প্ল্যান্টেশনে কাজ করানোর জন্য ক্রীতদাস নিয়ে আসেন।

১৮৩৪ সালে অ্যান্টিগুয়ার দাসেরা মুক্তিলাভ করে। কিন্তু তারা প্ল্যান্টেশনের মালিকদের উপর অর্থনৈতিকভাবে নির্ভরশীল ছিল। মুক্ত হলেও আবাদী জমির অভাব, ঋণের অভাব, কৃষিভিত্তিক অর্থনীতি, ইত্যাদি কারণে অর্থনৈতিক স্বচ্ছলতা আসে নি। ১৯৩৯ সাল পর্যন্ত শ্রমিকদের অবস্থা খারাপ ছিল। ঐ বছর অ্যান্টিগুয়া ও বার্বুডাতে বাণিজ্য ইউনিয়ন আন্দোলনের জন্ম হয়।

ভেয়ার কর্নওয়াল বার্ড ১৯৪৩ সালে লেবার ইউনিয়নের সভাপতি নির্বাচিত হন। ১৯৪৬ সালে তিনি অ্যান্টিগুয়া লেবার পার্টির হয়ে নির্বাচনে অংশ নেন এবং ১৯৫১ সালে লেবার পার্টি সংখ্যাগরিষ্ঠ দলে পরিণত হয়। এরপর তারা আরও অনেকবার নির্বাচনে জেতেন।

১৯৭১ সালের নির্বাচনে প্রোগ্রেসিভ লেবার মুভমেন্ট ক্ষমতায় আসলেও ১৯৭৬ সালে আবার বার্ড ও লেবার পার্টি ক্ষমতায় আসেন এবং এরপরের নির্বাচনগুলিতে ক্রমাগত জয়ী হয়ে হয়ে ১৯৯৪ সাল পর্যন্ত পুনর্নির্বাচিত হন। এরপর বার্ডের ছেলে লেস্টার বার্ড দলের হাল ধরেন এবং তার অধীনে দলটি ২০০৪ সাল পর্যন্ত দেশের ক্ষমতায় ছিল।

২০০৪ সালের মার্চের নির্বাচনে অ্যান্টিগুয়া লেবার পার্টি পরাজয় বরণ করে এবং ইউনাইটেড প্রোগ্রেসিভ পার্টি ১৭টির মধ্যে ১৩টি আসনে জিতে ক্ষমতায় আসে। ২০০৭ সালের মার্চের নির্বাচনেও ইউনাইটেড প্রোগ্রেসিভ পার্টি আবার জয়লাভ করে। বাল্‌ড্‌উইন স্পেনসার বর্তমানে দেশের নেতা।

## তথ্যসূত্র

বিষয়শ্রেণী:উত্তর আমেরিকার ইতিহাস
মিসিসিপি নদী

থাম্ব|

**মিসিসিপি নদী** (ইংরেজি Mississippi River) মার্কিন যুক্তরাষ্ট্রের দ্বিতীয় দীর্ঘতম নদী। এর নামকরণ করা হয়েছে অজিবওয়ে শব্দ *মিসি-জিবি* হতে যার অর্থ "মহা নদী"। এই নদীটিতে যুক্তরাষ্ট্রের দীর্ঘতম নদী মিজুরি পতিত হয়েছে।  দুইটি নদীর দৈর্ঘ্য এক সাথে হিসাব করলে মিসিসিপি-মিজুরি উত্তর আমেরিকার দীর্ঘতম নদী (দৈর্ঘ্য ৬,২৭০ কিমি (৩,৯০০ মাইল) এবং বিশ্বের চতুর্থ দীর্ঘতম নদী। মিসিসিপির প্রধান শাখা নদী হল ওহাইও নদী।

## তথ্যসূত্র

বিষয়শ্রেণী:মিসিসিপি নদী
বিষয়শ্রেণী:মিসিসিপি নদীর জলবিভাজিকা
বিষয়শ্রেণী:মার্কিন ঐতিহ্যবাহী নদী
বিষয়শ্রেণী:আর্কানসাসের সীমানা
বিষয়শ্রেণী:ইলিনয়ের সীমানা
বিষয়শ্রেণী:আইওয়ার সীমানা
বিষয়শ্রেণী:কেন্টাকি সীমানা
বিষয়শ্রেণী:লুইজিয়ানার সীমানা
বিষয়শ্রেণী:মিনেসোটার সীমানা
বিষয়শ্রেণী:মিসিসিপির সীমানা
বিষয়শ্রেণী:মিসৌরির সীমানা
বিষয়শ্রেণী:টেনেসীর সীমানা
বিষয়শ্রেণী:উইসকনসিনের সীমানা
বিষয়শ্রেণী:আর্কানসাসের নদী
বিষয়শ্রেণী:ইলিনয়ের নদী
বিষয়শ্রেণী:আইওয়ার নদী
বিষয়শ্রেণী:কেন্টাকির নদী
বিষয়শ্রেণী:লুইজিয়ানার নদী
বিষয়শ্রেণী:মিনেসোটার নদী
বিষয়শ্রেণী:মিসিসিপির নদী
বিষয়শ্রেণী:মিসৌরির নদী
বিষয়শ্রেণী:টেনেসির নদী
বিষয়শ্রেণী:উইসকনসিনের নদী
ভেলুপিল্লাই প্রভাকরণ

**ভেলুপিল্লাই প্রভাকরণ** (তামিল:வேலுப்பிள்ளை பிரபாகரன்) (জন্ম নভেম্বর ২৬, ১৯৫৪) শ্রীলঙ্কার বিচ্ছিন্নতাবাদী তামিল দল লিবারেশন টাইগার্স অফ তামিল ইলম এর প্রতিষ্ঠাতা ও সাবেক নেতা। ইনি তামিলদের অবিসংবাদিত নেতা ছিলেন। ইনি তামিল এর স্বাধীনতা যুদ্ধেরও নেতা ছিলেন। আন্তর্জাতিক পুলিশ সংস্থা ইন্টারপোলের চোখে প্রভাকরণ হলেন এমন এক ব্যক্তি যিনি যে কোন মুহূর্তে ছদ্মবেশ ধারণ করতে সক্ষম এবং আধুনিক সমরাস্ত্র ও বিস্ফোরক ব্যবহারে অত্যন্ত পারদর্শী। ইনি ২০০৯ এর আক্তা মিশন এ নিহত হন।

## জন্ম ও শৈশব
১৯৫৪ সালের ২৬ শে নভেম্বর জাফনা উপদ্বীপের উত্তরে অবস্থিত উপকূলীয় শহর ভেলভেত্তিয়াথুরাই-তে জন্মগ্রহণ করেন প্রভাকরণ৷ মা-বাবার চার সন্তানের মধ্যে তিনি ছিলেন সবচেয়ে ছোট৷ জানা যায় প্রভাকরণ ছোটবেলায় নাকি অত্যন্ত লাজুক প্রকৃতির ছিলেন৷ কিন্তু বড় হওয়ার সঙ্গে সঙ্গে বই-এর পোকা প্রভাকরণ তামিলদের প্রতি শ্রীলঙ্কার সংখ্যাগুরু সিংহলি জনগোষ্ঠীর বৈষম্য দেখে ক্ষুব্ধ হয়ে ওঠেন। পরবর্তীতে ভারত বিদ্বেষী হলেও ভারতের স্বাধীনতা সংগ্রামের দুই প্রবাদ পুরুষ সুভাষ চন্দ্র বসু এবং ভগৎ সিং তাকে প্রভাবিত করেছিল৷ এছাড়া, মহান আলেক্সান্ডার ও নেপোলিয়নের জীবনাদর্শ তাকে ব্যাপক ভাবে প্রভাবিত করে ছিল।

## মৃত্যু
শ্রীলঙ্কান সরকার এর সাথে এলটিটিই আলোচনার মাধ্যমে সমস্যা সমাধান চাইলেও প্রভাকরণের স্বাধীন ভূখণ্ডের অনড় দাবীর কারণে ভেস্তে যাওয়ায় চূড়ান্তভাবে এলটিটিই বিদ্রোহ দমনের সিদ্ধান্ত নেয় কলম্বো সরকার৷ তারপর থেকে শ্রীলঙ্কা সরকার উত্তর ও পূর্বাঞ্চলে সাঁড়াশি আক্রমণ শুরু করলে, একের পর এক এলাকা তামিল বিদ্রোহীদের হাতছাড়া হতে থাকে৷ ২০০৯ সালের গোড়ার দিকে টাইগারদের প্রশাসনিক রাজধানী কিলিনোচ্ছি হাতছাড়া হলে, শোচনীয় অবস্থায় পড়েন প্রভাকরণ৷উত্তর-পূর্ব শ্রীলঙ্কার মুল্লাইতিভুর অদূরে ২০০৯ সালের মে মাসে শ্রীলঙ্কা সেনাবাহিনীর চূড়ান্ত পর্যায়ের অপারেশনে মারা যান ভেলুপিল্লাই প্রভাকরণ। তার স্ত্রী মাথিবাদিনী, মেয়ে দ্বারকা, বড় ছেলে তথা এলটিটিই`র বিমান শাখার প্রধান চার্লস অ্যান্টনি এবং ছোট ছেলে, ১২ বছরের বালাচন্দ্রনও নিহত হন। বালাচন্দ্রনের গুলিতে ঝাঁঝরা দেহের ছবি এর আগে প্রকাশিত হয়েছে। 
## তথ্যসূত্র

## বহিঃসংযোগ

বিষয়শ্রেণী:১৯৫৪-এ জন্ম
বিষয়শ্রেণী:শ্রীলঙ্কান রাজনীতিবিদ
বিষয়শ্রেণী:শ্রীলঙ্কান সন্ত্রাসবাদী
বিষয়শ্রেণী:শ্রীলঙ্কান খ্রিস্টান
বিষয়শ্রেণী:২০০৯-এ মৃত্যু
বিষয়শ্রেণী:লিবারেশন টাইগার্স অব তামিল ঈলম সদস্য
বিষয়শ্রেণী:শ্রীলঙ্কার তামিল বিদ্রোহী
বিষয়শ্রেণী:শ্রীলঙ্কান তামিল ব্যক্তি
ফিজি

থাম্ব|261x261পিক্সেল|ফিজি রাজ্যের পতাকা, ১৮৭১-১৮৭৪
**ফিজি** (ফিজীয় ভাষায়: Matanitu ko Viti *মাতানিতু কো ভিতি*, ফিজি হিন্দি ভাষা: फिजी, ইংরেজি ভাষায়: Fiji) দক্ষিণ প্রশান্ত মহাসাগরে অবস্থিত একটি স্বাধীন দ্বীপরাষ্ট্র। এর সরকারি নাম **প্রজাতন্ত্রী ফিজি দ্বীপপুঞ্জ** (ফিজীয়: Matanitu Tu-Vaka-i-koya ko Viti *মাতানিতু তুভাকাইকোয়া কো ভ়িতি*, হিন্দি: रिपब्लिक ऑफ फीजी *ফ়িজি রিপাব্লিক্‌*, ইংরেজি: Republic of the Fiji Islands *রিপাব্লিক্‌ অভ়্‌ দ্য ফ়িজি আইল্যান্ড্‌জ়্‌*)। এটি অস্ট্রেলিয়া থেকে প্রায় ৩,১০০ কিমি উত্তর-পূর্বে এবং হাওয়াইয়ের ৫,০০০ কিমি দক্ষিণে।

## ইতিহাস
১৯ শতাব্দীর শুরুতেই ইউরোপীয় আধিবাসীরা ফিজি এসেছিল। তারও আগে ১৬৪৩ সালে একজন ডাচ আবেল তাসমান ফিজি আসেন। ১৮৭৪ সালে ফিজি ব্রিটেনের উপনিবেশে পরিণত হয়। ১৯৭০ সালের ১০ অক্টোবর, ফিজি স্বাধীনতা লাভ করে। ১৯৯৮ সালের ২৭ জুন দেশটির নতুন সংবিধান কার্যকর হয়। একই সঙ্গে দেশের নাম ফিজি দ্বীপপুঞ্জ প্রজাতন্ত্রে পরিণত হয়।

## রাজনীতি

## প্রশাসনিক অঞ্চলসমূহ

## ভূগোল
ফিজি সবার কাছে দ্বীপ রাষ্ট্র হিসেবে পরিচিত। ফিজি মোট ৩৩২টি ক্ষুদ্র দ্বীপ নিয়ে গঠিত হয়। এর মধ্যে ১০৬টি ক্ষুদ্র দ্বীপে অধিবাসীরা বসবাস করে। এর দক্ষিণে  অবস্থান করছে নিউজিল্যান্ড আর পশ্চিমে প্রতিবেশী দেশ হিসেবে রয়েছে ভানুয়াতু।

## অর্থনীতি
দেশটি জাতীয় অর্থনৈতিক উন্নয়নের ওপর অনেক গুরুত্ব দেয়। এ জন্য দেশটির আমদানি এবং রফতানির ক্ষেত্র সুষ্ঠুভাবে সম্প্রসারিত হয়েছে। চিনির উৎপাদন, পর্যটন এবং কাপড় তৈরি সংক্রান্ত শিল্প হচ্ছে দেশটির তিনটি সর্বোচ্চ গুরুত্বপূর্ণ অর্থনৈতিক শক্তি। তাছাড়া, ফিজির জেলে শিল্প সম্পদও প্রচুর। এই শিল্পের মাধ্যমে ফিজি বিশ্বেও খ্যাতি অর্জন করেছে। 

একটা সময় ছিল এই দেশ সম্পর্কে মানুষ জানত না কিছুই। একটু একটু করে জানার পর প্রথমে এখানে আসা শুরু করে মৃৎশিল্প ব্যবসায়ীরা। অন্যান্য দেশ থেকে অসংখ্য মৃৎশিল্পের ব্যবসায়ারী এখানে বসবাস শুরু করেছে। ফিজির সংস্কৃতি ম্যালেনেসিয়া সংস্কৃতির মতো। 

আগে ফিজির আশপাশের দেশগুলোর সঙ্গে পশ্চিমা দেশগুলোর ব্যবসায়িক সম্পর্ক থাকলেও এখন এই দেশের সঙ্গে পশ্চিমাদের একটা আন্তর্জাতিক সম্পর্ক গড়ে উঠেছে।

২০ শতাব্দীর ৮০ দশকে ফিজি সরকার পর্যটন শিল্পের উন্নয়নে অনেক প্রচেষ্টা চালিয়েছিল। বর্তমানে পর্যটনের আয় সারাদেশের জিডিপির ২০ শতাংশ দাঁড়িয়েছে। দেশটির পর্যটন সংশ্লিষ্ট বিভাগে মোট ৪০ হাজার জনগণের কাজে লাগানো হয়। এ সংখ্যা হলো দেশের কর্মসংস্থানের ১৫ শতাংশ।

## জনসংখ্যা
দেশটির লোকসংখ্যা ৯ লাখ ৩০ হাজার। এতে ৫১ শতাংশ হলো ফিজি জাতি। ৪৪ শতাংশ হলো ভারতীয় জাতি।

## সংস্কৃতি
সরকারি ভাষা হলো ইংরেজ, ফিজি ভাষা ও ফিজি হিন্দি।

## আরও দেখুন
গিরমিটিয়া

## তথ্যসূত্র

## বহিঃসংযোগ

বিষয়শ্রেণী:ফিজি
বিষয়শ্রেণী:ওশেনিয়া
বিষয়শ্রেণী:পলিনেশিয়া
বিষয়শ্রেণী:মেলানেশিয়া
বিষয়শ্রেণী:কমনওয়েলথ প্রজাতন্ত্র
বিষয়শ্রেণী:ওশেনিয়ার রাষ্ট্র
বিষয়শ্রেণী:১৯৭০-এ প্রতিষ্ঠিত রাষ্ট্র ও অঞ্চল
বিষয়শ্রেণী:জাতিসংঘের সদস্য রাষ্ট্র
বিষয়শ্রেণী:মেলানেশিয়ার রাষ্ট্র
বিষয়শ্রেণী:ইংরেজি ভাষী দেশ ও অঞ্চল
বিষয়শ্রেণী:দ্বীপ রাষ্ট্র
বিষয়শ্রেণী:কমনওয়েলথ অব নেশনসের সদস্য
বিষয়শ্রেণী:ছোট দ্বীপ উন্নয়নশীল রাষ্ট্র
বিষয়শ্রেণী:সার্বভৌম রাষ্ট্র
গণফোরাম

**গণফোরাম** বাংলাদেশের একটি জাতীয় রাজনৈতিক দল। এটি ১৯৯২ সালে প্রতিষ্ঠিত হয়। এই দলের প্রতিষ্ঠাতা সভাপতি ছিলেন ড. কামাল হোসেন বর্তমানে তিনি ইমেরিটাস সভাপতি হিসেবে দায়িত্ব পালন করছেন এবং সভাপতি হিসেবে দায়িত্ব পালন করেছেন মোস্তফা মোহসীন মন্টু। তাঁর মৃত্যুর পর বর্তমানে  ভারপ্রাপ্ত সভাপতি হিসেবে দায়িত্ব পালন করছেন সুব্রত চৌধুরী ও সাধারণ সম্পাদক হিসেবে দায়িত্ব পালন করছেন মোঃ মিজানুর রহমান।

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯৯২-এ বাংলাদেশে প্রতিষ্ঠিত
বাংলাদেশের সাম্যবাদী দল (মার্কসবাদী-লেনিনবাদী)

**বাংলাদেশের সাম্যবাদী দল (মার্কসবাদী-লেনিনবাদী)** ছিল বাংলাদেশের একাধিক রাজনৈতিক দল। মূলত পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) দল থেকে বিভিন্ন সময় বিভক্ত হয়ে বিভিন্ন দল গঠিত হয়েছে। এসব দলের ভেতরে প্রধানত তিনটি সংগঠন বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া), বাংলাদেশের সাম্যবাদী দল (মার্কসবাদী-লেনিনবাদী) (দত্ত), এবং বাংলাদেশের কমিউনিস্ট পার্টি (মার্কসবাদী-লেনিনবাদী) (উমর) বাংলাদেশে স্নায়ুযুদ্ধ পরবর্তী বছরগুলোযতেও সক্রিয় ছিল। 

## পূর্ব ইতিহাস
১৯৬৭ — ৬৮ সালে পূর্ব পাকিস্তানের অবিভক্ত কমিউনিস্ট পার্টিতে ভাঙন দেখা দেয়। ১৯৬৭ সালে ১-৩ অক্টোবর ১ম কংগ্রেসে মার্কসবাদ, লেনিনবাদ, মাও সেতুং এর চিন্তাধারাকে আদর্শিক ভিত্তি হিসাবে গ্রহণ করে কমরেড সুখেন্দু দস্তিদার, কমরেড মোহাম্মদ তোয়াহার নেতৃত্বে পূর্ব পাকিস্তান কমিউনিস্ট পার্টি (এম-এল) প্রতিষ্ঠিত হয়।

১৯৭২ সনে সুখেন্দু দস্তিদার কর্তৃক পার্টির নাম পরিবর্তন করে পূর্ব পাকিস্তান কমিউনিস্ট পার্টি (মার্কসবাদী-লেনিনবাদী) থেকে বাংলাদেশের সাম্যবাদী দল (মার্কসবাদী-লেনিনবাদী) রাখা হয়।

১৯৭৬ সালে আলাউদ্দিন আহম্মদের নেতৃত্বাধীন অংশ সাম্যবাদী দলে যোগ দেয়। ১৯৭৭ সনে সাম্যবাদী দল দুই ভাগে বিভক্ত হয়। সুখেন্দু দস্তিদার ও মোহাম্মদ তোয়াহার নেতৃত্বে একটি অংশ সংগঠিত হয়। অন্য অংশের নেতৃত্ব দিতে থাকেন আবদুল হক, শরদিন্দু দস্তিদার, অজয় ভট্টাচার্য এবং হেমন্ত সরকার। 

## বদরুদ্দীন উমরের নেতৃত্বাধীন অংশ
১৯৭৬ সালের ১৪-১৫ আগস্ট পূর্ব বাংলার গণবিপ্লবী পার্টি, কমিউনিস্ট কর্মী সংঘ এবং পার্টির একাংশ এক ঐক্য কংগ্রেসে মিলিত হয় এবং নতুন নাম ধারণ করে। সেই কংগ্রেস একটি কেন্দ্রীয় কমিটি নির্বাচন করে এবং গ্রহণ করে একটি রাজনৈতিক প্রতিবেদন। এই কংগ্রেসে নতুন পার্টির নেতা হিসেবে সামনে আসেন বদরুদ্দীন উমর, সিরাজুল হোসেন খান, আবুল বাশার এবং ডা. সাইফ-উদ-দাহার প্রমুখ। এই অংশটি বাংলাদেশের কমিউনিস্ট পার্টি (মার্কসবাদী-লেনিনবাদী) (উমর) নামে ২০০৪ সাল পর্যন্ত পরিচিত ছিল।

## আবদুল হকের নেতৃত্বাধীন অংশ
১৯৭৮ সালে আবদুল হকের দল বাংলাদেশের বিপ্লবী কমিউনিস্ট পার্টি (মার্কসবাদী-লেনিনবাদী) নামটি গ্রহণ করে। ১৯৮৮ সালের ৭-৯ এপ্রিল পার্টির সপ্তম কংগ্রেস অনুষ্ঠিত হয়। ১৯৯১ সালে এই অংশের অনুষ্ঠিত পার্টির ৮ম কংগ্রেস ছিল আবদুল হকের জীবনের শেষ কংগ্রেস।

## ননী গোপাল দত্তের নেতৃত্বাধীন অংশ
১৯৭৬ সনে পার্টির প্লেনামের সিদ্ধান্ত থেকে পার্টিকে গোপন রেখে একটি অংশকে প্রকাশ্য কাজের সুযোগ গ্রহণের জন্য চালিত করা হয়। সেই প্রেক্ষিতে ননী গোপাল দত্ত ওরফে অজয় দত্ত ওরফে মোস্তাক, কিছুকাল পার্টির সম্পাদকের দায়িত্ব পালন করেন। ১৯৮২ সনে দলের চতুর্থ কংগ্রেসে দত্ত ও তার অনুসারীরা যোগদানে বিরত থাকলে দলে ভাঙন দেখা দেয় এবং নতুন আরেকটি দল বাংলাদেশের সাম্যবাদী দল (মার্কসবাদী-লেনিনবাদী) (দত্ত) গড়ে ওঠে। 

## দিলীপ বড়ুয়ার নেতৃত্বাধীন অংশ
১৯৮৫ সালে তোয়াহা গ্রুপ, আলী আব্বাস ও দিলীপ বড়ুয়া গ্রুপ ঐক্যবদ্ধ হয় এবং দলটি বাংলাদেশের সাম্যবাদী দল (মার্কসবাদী-লেনিনবাদী) (বড়ুয়া) নামে পরিচিত হয়। পরবর্তীতে দিলীপ বড়ুয়া শেখ হাসিনা সরকারের মন্ত্রীসভায় যোগ দেন। 

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:সাম্যবাদী দল
বিষয়শ্রেণী:বাংলাদেশের সাম্যবাদী দল
বাংলাদেশ জাতীয় পার্টি

**বাংলাদেশ জাতীয় পার্টি** **(বিজেপি)** বাংলাদেশের একটি রাজনৈতিক দল। নাজিউর রহমান মঞ্জুরের নেতৃত্বে প্রতিষ্ঠিত হওয়ায় দলটি জাতীয় পার্টি (নাজিউর) নামেও পরিচিত।

## ইতিহাস
বাংলাদেশ জাতীয় পার্টি বা বিজেপি ১৯৯৯ সাল থেকে বাংলাদেশর অন্যতম প্রধান রাজনৈতিক দল বিএনপি’র সাথে জোটবদ্ধ হয়ে রাজনীতি করতো। বাংলাদেশের প্রধান রাজনৈতিক জোট সমূহের অন্যতম ২০ দলীয় জোটের সবচেয়ে পুরনো দলগুলোর অন্যতম বাংলাদেশ জাতীয় পার্টি। ৩০ শে ডিসেম্বরের নির্বাচনে জয়ী বিএনপির সংসদ সদস্যরা শপথ নেবার ঘটনার প্রেক্ষিতে এই দলটি ২০ দলীয় জোট ত্যাগের ঘোষণা দেয়।

## নির্বাচনে অংশগ্রহণ
মূল দল জাতীয় পার্টি হতে বিভক্ত এই দলটি ২০০১ সালে অনুষ্ঠিত বাংলাদেশের সাধারণ নির্বাচনে চার দলীয় জোটের অংশ হিসেবে নির্বাচনে অংশগ্রহণ করে মাত্র ৪ টি আসন লাভ করে। ২০০৮ সালের ২৯ ডিসেম্বর এর নির্বাচনে দলটির বর্তমান চেয়ারম্যান ব্যারিস্টার আন্দালিব রহমান পার্থ ভোলা থেকে নির্বাচিত হন।

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:২০০১-এ বাংলাদেশে প্রতিষ্ঠিত
কিরিবাসের ভূগোল

thumb|310px|কিরিবাসে গিলবার্ট দ্বীপপুঞ্জ
কিরিবাস একটি দ্বীপরাষ্ট্র। প্রশান্ত মহাসাগরে উত্তর, দক্ষিণ, পূর্ব, পশ্চিম --- চার গোলার্ধে অবস্থিত ৩২টি প্রবাল অ্যাটল ও ১টি দ্বীপ নিয়ে এই দ্বীপরাষ্ট্রটি গঠিত। প্রশান্ত মহাসাগরের যে অংশ জুড়ে এগুলি অবস্থিত, তার আয়তন মহাদেশীয় যুক্তরাষ্ট্রের চেয়েও বেশি। দ্বীপগুলি তিনটি প্রধান দলে বিভক্ত: গিলবার্ট দ্বীপপুঞ্জ, ফিনিক্স দ্বীপপুঞ্জ ও লাইন দ্বীপপুঞ্জ। ১৯৯৫ সালে আন্তর্জাতিক তারিখ রেখাকে সরানো হয় যাতে কিরিবাসের সর্বত্র একই দিন হয়।

কিরিবাসে বেশির ভাগ দ্বীপ সমুদ্র সমতল থেকে ২ মিটারের কম উচ্চতায় অবস্থিত। বিজ্ঞানীরা আশঙ্কা করছেন ২১শ শতকে বৈশ্বিক উষ্ণায়নের বিরুদ্ধে ব্যবস্থা না নিলে দ্বীপগুলি সম্পূর্ণ ডুবে যেতে পারে।

বিষয়শ্রেণী:দেশ অনুযায়ী ভূগোল
বিষয়শ্রেণী:কিরিবাস
বিষয়শ্রেণী:ওশেনিয়ার ভূগোল
বিষয়শ্রেণী:কিরিবাসের ভূগোল
মাইক্রোনেশিয়ার ভূগোল

350px|right

মাইক্রোনেশিয়া ফিলিপাইনের পূর্বে প্রশান্ত মহাসাগরে অবস্থিত ৬০৭টি ছোট বড় দ্বীপ নিয়ে গঠিত একটি রাষ্ট্র। রাষ্ট্রটি প্রায় ২,৯০০ কিমি জুড়ে বিস্তৃত। দ্বীপগুলি বড় উঁচু আগ্নেয় দ্বীপ হতে পারে, কিংবা নিচু প্রবাল অ্যাটল জাতীয় দ্বীপও হতে পারে। এখানকার জলবায়ু ক্রান্তীয় ও উষ্ণ। সারা বছর প্রচুর বৃষ্টিপাত হয়, তবে এল নিনিও-র কারণে কখনও কখনও খরাও দেখা যায়।

বিষয়শ্রেণী:দেশ অনুযায়ী ভূগোল
বিষয়শ্রেণী:মাইক্রোনেশিয়া
বিষয়শ্রেণী:ওশেনিয়ার ভূগোল
বিষয়শ্রেণী:মাইক্রোনেশিয়া যুক্তরাজ্যের ভূগোল
জাতীয় পার্টি (মঞ্জু)

**জাতীয় পার্টি (মঞ্জু)** বাংলাদেশের একটি রাজনৈতিক দল। জাতীয় পার্টি থেকে বিচ্ছিন্ন হয়ে আনোয়ার হোসেন মঞ্জুর নেতৃত্বে দলটি গঠিত হয়েছিল। নির্বাচন কমিশনে দলটি **জাতীয় পার্টি-জেপি** নামে নিবন্ধিত।

## ইতিহাস
১৯৯৬ সালে অনুষ্ঠিত বাংলাদেশের জাতীয় সংসদ নির্বাচনে আওয়ামী লীগ সংখ্যাগরিষ্ঠ দল হিসেবে সরকার গঠনের সময় এরশাদের নেতৃত্বাধীন জাতীয় পার্টি আওয়ামী লীগকে সমর্থন দিলেও পরবর্তীকালে চার দলীয় জোটে শরিক হন। তৎকালীন যোগাযোগ মন্ত্রী এবং জাতীয় পার্টির অন্যতম নেতা আনোয়ার হোসেন মঞ্জু এরশাদের সিদ্ধান্তের বিরোধিতা করে নতুন দল গঠন করেন।

২০২৬ সালের নির্বাচনকে সামনে রেখে, ২০২৫ সালের ৮ ডিসেম্বর জাতীয় পার্টি-জাপা (একাংশ) ও জাতীয় পার্টি-জেপির নেতৃত্বে ‘জাতীয় গণতান্ত্রিক ফ্রন্ট’ নামে একটি জোট গঠিত হয়।

## নির্বাচনী ফলাফল
### জাতীয় সংসদ নির্বাচন

## তথ্যসূত্র

বিষয়শ্রেণী:বাংলাদেশের রাজনৈতিক দল
বিষয়শ্রেণী:১৯৯৬-এ বাংলাদেশে প্রতিষ্ঠিত
সামোয়ার ভূগোল

thumb|right|200px| সেভাই (Savai'i) দ্বীপের দক্ষিণ-পূর্ব তটভূমি
thumb|right|200px| উপলু (Upolu) দ্বীপের ফালেফা উপত্যকা

**স্বাধীন সামোয়া রাষ্ট্র** বা সংক্ষেপে **সামোয়া** দক্ষিণ প্রশান্ত মহাসাগরের বুকে দুটো বড় দ্বীপ উপলু (Upolu) ও সেভাই (Savai'i) এবং আটটি ছোট ছোট দ্বীপ দ্বারা গঠিত স্বাধীন রাষ্ট্র যা হাওয়াই দ্বীপপুঞ্জ আর নিউজিল্যান্ডের মাঝামাঝি অবস্থিত। সামোয়ার অবস্থান পলিনেশীয় দ্বীপসমূহের প্রায় কেন্দ্রবিন্দুতে।

## ভূপ্রকৃতি
সামোয়ার প্রধান দুটি দ্বীপ ঊপলু এবং সেভাই ছাড়াও এই দুই দ্বীপের মাঝে অ্যাপোলিমা প্রণালীতে (Apolima Strait) অবস্থিত মানোনো (Manono) ও অ্যাপোলিমা (Apolima) দ্বীপে লোকবসতি আছে। এছাড়া মানোনো ও অ্যাপোলিমার মাঝখানে লোকবসতিহীন নামুয়া (Namua) দ্বীপ ও উপলুর পূর্ব প্রান্তের দিকে লোকবসতিহীন আলেইপাতা দ্বীপপুঞ্জ (Aleipata Islands) অবস্থিত। প্রধান দুই দ্বীপের ভৌগোলিক বৈশিষ্ট্য হচ্ছে সরু উপকূলীয় সমভূমি এবং দ্বীপের মাঝখানে পাথুরে আগ্নেয় ভূমি।

**ভুমি ব্যবহারঃ** 
*চাষযোগ্য জমি:* ২১.২%
*শষ্য ভূমি:* ২৪.৩৮%
*অন্যান্য:* ৫৪.৪২%

 
## প্রাকৃতিক সম্পদ
সামোয়ার প্রধান প্রাকৃতিক সম্পদ হচ্ছে বনভূমি ও বনজ শক্ত কাঠ। এছাড়াও আছে মাছ ও পানি বিদ্যুৎ (Hydro Power)।

## আবহাওয়া
সামোয়ার আবহাওয়া হচ্ছে গ্রীষ্মমণ্ডলীয়, নভেম্বর থেকে এপ্রিল মাস বর্ষাকাল।

 **প্রাকৃতিক দূর্যোগঃ** 
 বছরের কিছু সময় ঘূর্ণিঝড়ের বা সাইক্লোনের প্রকোপ থাকে। এছাড়া আগ্নেয়গিরির অগ্নুৎপাত সামোয়ার বড় প্রাকৃতিক দুর্যোগ।

## আরও দেখুন
* সামোয়া
* পলিনেশিয়া

বিষয়শ্রেণী:ওশেনিয়ার ভূগোল
বিষয়শ্রেণী:সামোয়ার ভূগোল
শাহ মুহম্মদ সগীর

**শাহ মুহম্মদ সগীর** আনুমানিক ১৪-১৫ শতকের কবি। বাঙালি মুসলিম কবিদের মধ্যে তিনিই প্রাচীনতম। তিনি গৌড়ের সুলতান গিয়াসউদ্দিন আজম শাহ এর রাজত্বকালে (১৩৯৩-১৪০৯ খ্রিষ্টাব্দে) ইউসুফ-জুলেখা কাব্য রচনা করেন।তিনি সুলতান গিয়াসউদ্দীন আজম শাহ এর রাজকর্মচারী ছিলেন। ইউসুফ-জুলেখা কাব‍্যে তিনি দেশি ভাষায় ধর্মীয় উপাখ‍্যান বর্ণনা করতে চেয়েছিলেন, তবে কাব‍্যে ধর্মীয় পটভূমি থাকলেও তা হয়ে উঠেছে মানবিক প্রেমোপাখ‍্যান। কবি ছিলেন গিয়াসউদ্দিন আজম শাহের রাজকর্মচারী। কাব্যরস পরিবেশন অপেক্ষা ধর্মীয় প্রেরণা সৃষ্টির প্রতিই কবির অধিক আগ্রহ লক্ষ করা যায়। সে যুগে দেশি ভাষার রসাশ্রয়ী ধর্মকাহিনি রচনা করার মধ্যে কবির সৎসাহসের পরিচয় মেলে। বাইবেল-কুরআন কিংবা ফেরদৌসী-জামীর অনুসরণে কাহিনী-কাব্যটি কল্পিত হলেও তাতে বাংলাদেশ ও বাঙালি-জীবনের বৈশিষ্ট্য প্রকাশ পেয়েছে। তার অন্যতম কাব্য পদ্মাবতী কাব্যটি পঞ্চদশ শতাব্দীর প্রথম দশকে রচনা করা হয়েছিল বলে অনুমান করা হয়। তাঁর কাব্যে চট্টগ্রাম অঞ্চলের কতিপয় শব্দের ব্যবহার লক্ষ করে ড. মুহম্মদ এনামুল হক তাঁকে চট্টগ্রামের অধিবাসী বলে বিবেচনা করেছেন। তিনি কাব্যচর্চায় সুলতান গিয়াসউদ্দিনের পৃষ্ঠপোষকতা লাভ করেছিলেন। তাঁর কাব্যে ধর্মীয় পটভূমি থাকলেও তা হয়ে উঠেছে মানবিক প্রেমোপাখ্যান।

## তথ্যসূত্র

## বহিঃসংযোগ

বিষয়শ্রেণী:বাঙালি কবি
বিষয়শ্রেণী:বাংলাদেশী কবি
বিষয়শ্রেণী:মধ্যযুগের কবি
বিষয়শ্রেণী:চট্টগ্রাম জেলার কবি
বিষয়শ্রেণী:কুরআনের বাংলা অনুবাদক
বিষয়শ্রেণী:১৫শ শতাব্দীর বাঙালি কবি
বিষয়শ্রেণী:বাঙালি পুরুষ কবি
অ্যাশলি লরেন্স

**অ্যাশলি লরেন্স** (; মে ২৮ ১৯৬৬) হলেন একজন মার্কিন টেলিভিশন এবং চলচ্চিত্র অভিনেত্রী। তিনি ভৌতিক ছবির জন্য সুপরিচিত, বিশেষ করে, হেলরাইজার সিরিজে অভিনয়ে বেশি পরিচিত। ১৯৮৭ সালে *[[হেলরাইজার]]* চলচ্চিত্রে কির্স্ট্রি কটন চরিত্রে অভিনয়ের মাধ্যমে তার চলচ্চিত্রে অভিষেক হয়। তিনি একই চরিত্রে এই ছবির অনুবর্তী পর্ব *[[হেলবাউন্ড: হেলরাইজার টু]]* (১৯৮৮), *[[হেলরাইজার ৩: হেন অন আর্থ]]* (১৯৯২) এবং *[[হেলরাইজার: হেলসিকার]]* (২০০২) চলচ্চিত্রে অভিনয় করেন। তার অন্যান্য চলচ্চিত্র ভূমিকা হল *দ্য লার্কিং ফিয়ার* (১৯৯৪), *লাইটনিং বাগ* (২০০৪) এবং *রেড* (২০০৮)। ২০১৪ সালে *দ্য ভ্যানিশিং অফ ইথান কার্টার* ভিডিও গেমে মিসি কার্টার চরিত্রের জন্য কণ্ঠ দেন। তিনি কয়েকটি জাতীয় বিজ্ঞাপন ক্যাম্পেইনেও অংশগ্রহণ করেন।

## চলচ্চিত্রের তালিকা

## তথ্যসূত্র

## বহিঃসংযোগ
* 
* 

বিষয়শ্রেণী:১৯৬৬-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:লস অ্যাঞ্জেলেসের অভিনেত্রী
মাহমুদা খাতুন সিদ্দিকা

**মাহমুদা খাতুন সিদ্দিকা** (ডিসেম্বর ১৬, ১৯০৬ - মে ২, ১৯৭৭) বাঙালি কবি। তিনি বাংলা সাহিত্যের প্রথম মহিলা কবি, মহিলা কবিদের মধ্যে প্রথম সনেটকার ও গদ্য ছন্দের কবি। 

তিনি পিতার তৎকালীন কর্মস্থল পাবনা শহরে জন্মগ্রহণ করেন। তার পৈতৃক নিবাস কুষ্টিয়া জেলার নিয়ামতবাড়ি গ্রামে। তারপিতা খান বাহাদুর সোলাইমান রাজশাহী বিভাগের ডেপুটি কালেকটর ছিলেন। তার পূর্বপুরুষ শেখ সাইফুল্লাহ জমিদারি নিয়ে এ অঞ্চলে আসেন। তিনি পার্শ্ববর্তী জমিদার কন্যা হওয়ায় কবিরগুরু স্নেহধন্য ছিলেন, তার কবিতায় মানুষের সুখ-দুঃখ ও আনন্দ-বেদনার আন্তরিক প্রকাশ ঘটেছে। প্রকৃতির রূপবৈচিত্র্য তার
কবিতায় প্রানের স্পর্শ লাভ করেছে। অত্যন্ত অল্প বয়সে তার কবি প্রতিভার স্ফুরণ ঘটে এবং বিভিন্ন পত্রপত্রিকায় তার কবিতা প্রকাশিত হতে থাকে। পশারিণী, মন ও মৃত্তিকা এবং অরণ্যের সুর তার কাব্যগ্রন্থ। ষাটের দশক পর্যন্ত তিনি ছিলেন বাংলাদেশের অন্যতম প্রধান ও খ্যাতিমান মহিলা কবি।

১৯৩০-এর দশকের শুরুতে কবি হিসেবে মাহমুদা খাতুন সিদ্দিকার আত্মপ্রকাশ। তার প্রথম কবিতার বই ‘পসারিনী’ প্রকাশিত হয় ১৯৩২-এ। এই বই সম্পর্কে সওগাত সম্পাদক মোহাম্মদ নাসিরউদ্দিনের মন্তব্য : ‘বাংলা ভাষায় মুসলিম (মহিলা) কবির ইহাই প্রথম প্রকাশিত আধুনিক কবিতার বই। এতে তিনি প্রকৃতি, প্রেম ও বিরহ নিয়ে কতকগুলো কবিতা লিখেছেন।’ স্বাধীনতার পরে তিনি আড়ালে চলে যান। সমাদর ছিল না বলে জীবনের শেষ আট-দশ বছর তিনি সভা-সমাবেশে আসতেন না। তিনি নীরবে নিভৃতে ৭১ বছর বয়সে পরলোকগমন করেন।

## সম্মাননা
* বাংলা একাডেমি সাহিত্য পুরস্কার (১৯৬৬)
* একুশে পদক (১৯৭৭)

## মৃত্যু
১৯৭৭ সালের ২ মে কবি ঢাকায় মৃত্যুবরণ করেন।

## তথ্যসূত্র

বিষয়শ্রেণী:১৯০৬-এ জন্ম
বিষয়শ্রেণী:১৯৭৭-এ মৃত্যু
বিষয়শ্রেণী:২০শ শতাব্দীর বাঙালি কবি
বিষয়শ্রেণী:কবিতায় বাংলা একাডেমি সাহিত্য পুরস্কার বিজয়ী
বিষয়শ্রেণী:কুমারখালী উপজেলার ব্যক্তি
বিষয়শ্রেণী:পাবনার ব্যক্তি
বিষয়শ্রেণী:বাঙালি নারী কবি
বিষয়শ্রেণী:একুশে পদক বিজয়ী
বিষয়শ্রেণী:বাংলা একাডেমি সাহিত্য পুরস্কার বিজয়ী
বিষয়শ্রেণী:২০শ শতাব্দীর বাংলাদেশী কবি
বিষয়শ্রেণী:বাংলাদেশী নারী কবি
বিষয়শ্রেণী:২০শ শতাব্দীর বাংলাদেশী লেখিকা
বিষয়শ্রেণী:কুষ্টিয়া জেলার লেখক
বিষয়শ্রেণী:রাজশাহী বিভাগের লেখক
১০১

__NOTOC__
**১০১** জুলীয় বর্ষপঞ্জীর একটি সাধারণ বছর যেটি শুক্রবার দিয়ে শুরু। সেই সময়ে এই বছর ত্রাইয়ানুস ও পায়তুস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৪ বছর; রোম প্রতিষ্ঠার বছর)। এই বছরকে ১০১ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।      

## ঘটনাবলী

### এলাকা অনুসারে
#### রোমান সাম্রাজ্য
* আউগুস্তুস-এর রোমান সাম্রাজ্যের সীমা ছাড়িয়ে, সম্রাট ট্রাজান দাসিয়ার বিরুদ্ধে একটি অভিযান শুরু করে।
* তাপেয়ের দ্বিতীয় যুদ্ধ সংগঠিত হয়।
* এপিকতেতাস *উপদেশগুলি* (The Discourses) লেখে ও প্রকাশ করে।

### বিষয় অনুসারে
#### ধর্ম
* তিব্বতীরা ইন্দোনেশিয়ায় তাদের বৌদ্ধ ধর্মের  প্রবর্তন করে।

#### কলা ও বিজ্ঞান
* 

## জন্ম
* হেরোদেস এত্তিসাস, গ্রিক অলঙ্কারশাস্ত্রবিদ (মৃ. ১৭৭)

## মৃত্যু
* গান ইং, চীনের হান সাম্রাজ্যের দূত যিনি তা শিন (Ta Ts'in) সম্পর্কে জানেন (রোমান সাম্রাজ্য), যদিও তিনি সেখানে কখনো যাননি।
* আপস্তলের জন সম্ভবত এই বছরে এফেসাসে মারা যান। (জ. ৬)
* রোমের সাধু ক্লেমেন্ত, পোপ
* সিলিয়াস ইতালিকাস, *পুনিসাস*-এর লেখক (Punicus)(দ্বিতীয় পুনিক যুদ্ধ চলাকালীন অবস্থায় হ্যানিবল-এর কাহিনী) (জ. ২৮)

## তথ্যসূত্র

বিষয়শ্রেণী:১০১
১০২

__NOTOC__
**১০২** জুলীয় বর্ষপঞ্জীর একটি সাধারণ বছর যেটি শনিবার দিয়ে শুরু। সেই সময়ে এই বছর উরসাস ও সুরা-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৫ বছর; রোম প্রতিষ্ঠার বছর)। এই বছরকে ১০২ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।      

## ঘটনাবলী

### এলাকা অনুসারে
#### রোমান সাম্রাজ্য
* উরসাস ও সুরা রোমান কন্সাল হন।
* সম্রাট ট্রাজান দাসিয়ার বিরুদ্ধে একটি সফল প্রচারাভিযানের পর রোমে ফেরৎ আসেন, যার মাধ্যমে তিনি রাজা দেসেবালাসের উপর স্পষ্ট রোমান সার্বভৌমত্ব পুনঃপ্রতিষ্ঠা করেন।
* ট্রাজান পান্নোনিয়াকে দুইটি প্রদেশে ভাগ করে এই বছর এবং ১০৭-এর মাঝামাঝি সময়ে।
* পরতাসের বন্দর বৃদ্ধিপ্রাপ্ত হয়।

#### এশিয়া
* তারিম অববাহিকার অঞ্চল সংগঠিত করার পর, চীনা জেনারেল বান চাও অবসর গ্রহণ করেন, এবং তারপরে খুব শীঘ্রই মারা যান।

### বিষয় অনুসারে
#### চিকিৎসাবিজ্ঞান
* প্রস্রাব চিনি উপস্থিতি ভারতে অসুস্থতার একটি লক্ষণ হিসেবে প্রথমবারের মত ব্যাখ্যা করা হয়।


## মৃত্যু
* পোপ প্রথম ক্লেমন্ত (সনাতন তারিখ)
* বান চাও, হান সাম্রাজ্যের জেনারেল (জ. ৩২)
* সম্রাজ্ঞী ইউন

## তথ্যসূত্র

বিষয়শ্রেণী:১০২